Evelyn Wever-Croes

Evelyna Christina (Evelyn) Croes (☆ 5 di december 1966 na Leiden) ta un politico Arubiano y miembro di parlamento di Aruba desde 8 di januari 2025. E tabata Prome Minister di Aruba entre 2017 y 2025 y e prome dama den e historia di politica di Aruba pa ocupa e funcion aki. E ta miembro di partido Movimiento Electoral di Pueblo (MEP) y desde aña 2011 a tuma liderazgo di e partido, como prome lider femenino den historia di e partido.https://masnoticia.com/sra-evelyn-wever-croes-10-ana-pasa-a-ser-eligi-como-lider-di-mep/https://nos.nl/artikel/2203351-aruba-heeft-voor-het-eerst-vrouwelijke-premier

 Biografia 
Wever-Croes ta yiu di Mechy Garrido y Hendrik Croes, abogado y politico. Otro politico den su famia ta su omonan Betico Croes y Rudy Croes y su primonan Glenbert Croes y Paul Croes. Despues di caba su VWO na Colegio Arubano, Evelyn a cuminsa studia medicina na Costa Rica, pero lihe ta cambia di estudio. E ta scohe pa studia ley na Universidad di Antias Hulandes y ley fiscal na Universidad di Leiden. Na 1989 e ta cuminsa su carera na Departamento di Impuesto, logrando nuebe aña como hefe di e departamento. Na aña 2003 e ta haci e cambio pa sector priva y ta traha shete aña como consehero di belasting y como abogado, formando su bufete di abogado, Law Office Croes Wever Tchong, na 2008. 

Wever-Croes ta casa y ta mama di tres yiu. 

 Carera politico 
Wever-Croes a haci su debut riba lista di MEP na e eleccion di september 2009, ricibiendo 1621 voto di e total 19.804 voto cu su partido a ricibi.https://www.gobierno.aw/nl/voorlopige-verkiezingsuitslagen-2009 E aña ey el a hura como parlamentario, sirbiendo en total ocho aña como parlamentario, te cu 2017.

Na 2011 e partido MEP a escohe Wever-Croes como su lider, siguiendo Nelson Oduber. Den e siguiente eleccion di 2013 el a ricibi 3396 voto. Na 2015 e partido a reelihi Wever-Croes como su lider. Durante siguiente eleccion na 2017, Wever-Croes a ricibi 3503 voto di e total 22.061 voto cu su partido a ricibi.https://www.gobierno.aw/stipulacion-resultado-di-eleccion-2017 Na 2017, Wever-Croes a forma Gabinete Wever-Croes I den coalicion cu partidonan RED y POR. Cu su posicion den e gabinete aki, Wever-Croes a bira e prome premier femenino den historia politico di Aruba.https://nos.nl/artikel/2203351-aruba-heeft-voor-het-eerst-vrouwelijke-premier 

Dia 25 di juni 2021 e ta logra un record di 7518 voto personal durante un eleccion anticipa, cual a haci'e e prome votegetter femenino di Aruba.. Siguidamente el a wordo nombra formador di gabinete y a entrega su relato final na fin di augustus 2021. Dia 20 di september 2021, Wever-Croes a asumi a cargo di Prome Minister di e di dos gabinete Wever-Croes. Na fin di 2024, el a mantene su posicion como votegetter apesar cu el a baha den voto y a perde e eleccion di parlamento contra lider di oposicion Mike Eman, kende ta su sucesor como Prome Minister di Aruba desde 2025.

Durante Gabinete Wever-Croes II el a introduci e asina yama Norma Wever-Croes, un areglo cu ta maximalisa salario di ehecutivo halto den sector (semi-)publico. 

E tabel aki bou ta mustra e resultadonan di su participacion den eleccionnan parlamentario entre 2001 y 2024.  
 Eleccion  Lista  Riba lista  Voto   voto total di MEP  % di voto 2009 MEP  nr. 3     1.621    19.804       8,15 2013 nr. 1  3.396   17.653  19,23 2017 nr. 1  3.503    22.061  15,87 2021 nr. 1  7.518    20.700 36,31 2024 nr. 1  6.474    17.572 36,84

 Distincion 
2021 - Xavier University School of Medicine: Doctor in Medicine Honoris Causa como reconomento pa trabou di Gabinete Wever-Croes I pa combati e pandemia di COVID-19.https://diario.aw/categories/noticia/general/xavier-university-school-of-medicine-a-honra-prome-minister-cu-titulo-doctor-in-medicine-honoris-causa

 Mira tambe 
 Gabinete Wever-Croes I
 Gabinete Wever-Croes II

Category:Hende
Category:Arubano konosí
Category:Politico di Aruba
Category:Premier di Aruba